PRILOGA

**SKLEP SKUPNEGA ODBORA EGP**

**št.**

**z dne**

**o spremembi Priloge II (Tehnični predpisi, standardi, preskušanje in certificiranje) in Priloge XI (Elektronske komunikacije, avdiovizualne storitve in informacijska družba) k Sporazumu EGP**

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,

ob upoštevanju naslednjega:

1. Direktivo (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe[[1]](#footnote-1) je treba vključiti v Sporazum EGP.
2. Direktiva (EU) 2015/1535 razveljavlja Direktivo 98/34/ES Evropskega parlamenta in Sveta[[2]](#footnote-2), kakor je bila spremenjena z Direktivo 98/48/ES Evropskega parlamenta in Sveta[[3]](#footnote-3), ki je vključena v Sporazum EGP in jo je zato treba v okviru Sporazuma EGP razveljaviti.
3. Države Efte lahko izdajo pripombe in podrobna mnenja v zvezi z osnutkom tehničnega predpisa, ki so ga priglasile druge države Efte, vendar lahko predložijo le pripombe v zvezi z osnutkom tehničnega predpisa, ki ga priglasijo države članice Unije, in obratno.
4. Prilogi II in XI k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

Besedilo točke 1 (Direktiva 98/34/ES Evropskega parlamenta in Sveta) v poglavju XIX Priloge II k Sporazumu EGP se nadomesti z naslednjim:

„**32015 L 1535**: Direktiva (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe (UL L 241, 17.9.2015, str. 1).

Za namene tega sporazuma se določbe Direktive uporabljajo z naslednjimi prilagoditvami:

* 1. drugi pododstavek člena 1(1)(c) se nadomesti z naslednjim:

,Izraz ,tehnična specifikacija‘ zajema tudi proizvodne metode in postopke, ki se uporabljajo za proizvode, namenjene za prehrano ljudi in živali ter medicinske proizvode, kakor so opredeljeni v členu 1 Direktive 2001/83/ES (kakor je vključena v točko 15q poglavja XIII Priloge II k Sporazumu s Sklepom Skupnega odbora EGP št. 82/2002 z dne 25. junija 2002[[4]](#footnote-4)), kot tudi proizvodne metode in postopke v zvezi z drugimi proizvodi, kadar ti vplivajo na njihove značilnosti.‘;

* 1. v členu 5(1) se prvemu pododstavku doda naslednji stavek:

,Celotno besedilo priglašenega osnutka tehničnega predpisa mora biti na voljo v jeziku izvirnika in v celoti prevedeno v enega od uradnih jezikov Unije.‘;

* 1. v členu 5(1) se doda naslednji pododstavek:

,Komisija v imenu Unije na eni strani in Nadzorni organ Efte ali države Efte prek Nadzornega organa Efte na drugi strani lahko zaprosijo za dodatne informacije v zvezi s priglašenim osnutkom tehničnega predpisa.‘;

* 1. v členu 5(2) se doda naslednji pododstavek:

,Nadzorni organ Efte posreduje Komisiji pripombe držav Efte v obliki enkratnega koordiniranega obvestila, pripombe Uniji pa Komisija posreduje Nadzornemu organu Efte.‘;

* 1. izraza ,država članica‘ in ,Komisija‘ v členih 6(1), (2) in (7) se nadomestita z izrazom ,država Efte‘ oziroma ,Nadzorni organ Efte‘;
	2. člen 6(3), (4), (5) in (6) se ne uporablja.“

Člen 2

Besedilo točke 5i (Direktiva 98/34/ES Evropskega parlamenta in Sveta) Priloge XI k Sporazumu EGP se nadomesti z naslednjim:

„**32015 L 1535**: Direktiva (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe (UL L 241, 17.9.2015, str. 1).

Za namene tega sporazuma se določbe Direktive uporabljajo z naslednjimi prilagoditvami:

(a) drugi pododstavek člena 1(1)(c) se nadomesti z naslednjim:

,Izraz ,tehnična specifikacija‘ zajema tudi proizvodne metode in postopke, ki se uporabljajo za proizvode, namenjene za prehrano ljudi in živali ter medicinske proizvode, kakor so opredeljeni v členu 1 Direktive 2001/83/ES (kakor je vključena v točko 15q poglavja XIII Priloge II k Sporazumu s Sklepom Skupnega odbora EGP št. 82/2002 z dne 25. junija 2002[[5]](#footnote-5)), kot tudi proizvodne metode in postopke v zvezi z drugimi proizvodi, kadar ti vplivajo na njihove značilnosti.‘;

(b) v členu 5(1) se prvemu pododstavku doda naslednji stavek:

 ,Celotno besedilo priglašenega osnutka tehničnega predpisa mora biti na voljo v jeziku izvirnika in v celoti prevedeno v enega od uradnih jezikov Unije.‘;

(c) v členu 5(1) se doda naslednji pododstavek:

 ,Komisija v imenu Unije na eni strani in Nadzorni organ Efte ali države Efte prek Nadzornega organa Efte na drugi strani lahko zaprosijo za dodatne informacije v zvezi s priglašenim osnutkom tehničnega predpisa.‘;

(d) v členu 5(2) se doda naslednji pododstavek:

,Nadzorni organ Efte posreduje Komisiji pripombe držav Efte v obliki enkratnega koordiniranega obvestila, pripombe Uniji pa Komisija posreduje Nadzornemu organu Efte.‘;

(e) izraza ,država članica‘ in ,Komisija‘ v členih 6(1), (2) in (7) se nadomestita z izrazom ,država Efte‘ oziroma ,Nadzorni organ Efte‘;

(f) člen 6(3), (4), (5) in (6) se ne uporablja.“

Člen 3

Besedilo Direktive (EU) 2015/1535 v islandskem in norveškem jeziku, ki se objavi v Dopolnilu EGP k *Uradnemu listu Evropske unije*, je verodostojno.

Člen 4

Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP**[[6]](#footnote-6)\***.

Člen 5

Ta sklep se objavi v sklopu EGP *Uradnega lista Evropske unije* in Dopolnilu EGP k *Uradnemu listu Evropske unije*.

V Bruslju, […].

 *Za Skupni odbor EGP*

 *Predsednik*

 *[…]*

 *Sekretarja*

 *Skupnega odbora EGP*

 *[…]*

1. UL L 241, 17.9.2015, str. 1. [↑](#footnote-ref-1)
2. UL L 204, 21.7.1998, str. 37. [↑](#footnote-ref-2)
3. UL L 217, 5.8.1998, str. 18. [↑](#footnote-ref-3)
4. UL L 266, 3.1.2002, str. 32 in Dopolnilo EGP št. 49, 3.10.2002, str. 22. [↑](#footnote-ref-4)
5. UL L 266, 3.1.2002, str. 32 in Dopolnilo EGP št. 49, 3.10.2002, str. 22. [↑](#footnote-ref-5)
6. , O\* [Navedena ni nobena ustavna zahteva.] [Navedene so ustavne zahteve.] [↑](#footnote-ref-6)